## VÝROČNÁ SPRÁVA RADY ŠKOLY PRI ZÁKLADNEJ ŠKOLE,

## ŠKOLSKÁ 1, ĽUBICA

## ZA ROK 2011/2012

**Prehľad činností RŠ vykonávaných v kalendárnom roku 2011/2012:**

1. Dňa 9. mája 2011 sa uskutočnilo zasadnutie RŠ,  na ktorom sa prítomní členovia RŠ oboznámili s písomným stanoviskom obce na žiadosť, ktorú RŠ adresovala zriaďovateľovi 15. marca 2011. Stanovisko bolo zverejnené aj na stránke školy. Predsedníčka RŠ prečítala výročnú správu RŠ za predchádzajúci rok. V ďalšom bode boli členovia RŠ oboznámení z výsledkami celoštátneho testovania deviatakov ako aj s výsledkami prijímacieho konania deviatakov. Predsedníčka oboznámila členov, že naša škola zverejňuje zmluvy o prenájme priestorov školy, pretože jej túto povinnosť ukladá zákon. Na zasadnutí členovia rozprávali o spôsobe fotenia žiakov školy, navrhli zriaďovateľovi sfunkčniť staré osvetlenie školy. Členovia RŠ by privítali zatraktívnenie stránky školy.
2. Dňa 21. júna  2011 poslala predsedníčka RŠ list zriaďovateľovi s požiadavkami členov RŠ prerokovanými dňa 9. mája 2011.
3. Dňa 28. júna 2011 RŠ obdržala odpoveď od zriaďovateľa. Na osvetlenie školy projekt je vypracovaný, ale obec čaká na zverejnenie výzvy na predkladanie projektov. Sfunkčnenie starého osvetlenia obec  plánované v roku 2011nemá. Ohľadom fotenia sa obec vyjadrila tak, že toto je v kompetencii riaditeľa školy, ale fotenie môže uskutočniť aj zamestnanec obce.
4. Dňa 14. septembra 2011 sa konalo stretnutie rodičov V. C triedy, na ktorom boli prítomné aj predsedníčka RŠ a dve  členky.  Na stretnutí bola prejednaná žiadosť rodičov, ktorí nesúhlasili s vyučovaním nemeckého jazyka, dožadovali sa anglického jazyka. Prítomný pán riaditeľ a zástupkyňa školy rodičom vysvetlili dôvody, prečo to nie je možné.
5. Dňa 10. októbra 2011 sa konalo ďalšie zasadnutie RŠ. Bol na ňom predstavený nový člen RŠ Mgr. Ján Grivalský, delegovaný zriaďovateľom namiesto Mgr. Michala Marlengu, ktorý zmenil miesto pôsobenia.

Členovia RŠ sa oboznámili s výročnou správou za šk. rok 2010/2011, na prípadné otázky osobne odpovedal a podal vysvetlenie pán riaditeľ. Následne na to členovia napísali vyjadrenie k správe a odporučili ju zriaďovateľovi.

Členovia RŠ boli oboznámení s  písomným stanoviskom  zriaďovateľa ohľadom osvetlenia školy, je to zavesené aj na stránke školy k nahliadnutiu.

Predsedníčka RŠ informovala členov o organizácii vyučovania v aktuálnom šk. roku, ktorý priniesol aj nulté a siedme hodiny. V tejto súvislosti boli členovia RŠ informovaní o stretnutí rodičov triedy V.C. Členovia RŠ opäť pripomienkovali zabezpečenie školy, čo sa vypomstilo 8.10.2011, kedy bola škola vykradnutá. Na záver bol ešte otvorený bod, ktorý sa týkal SZUŠ, ktorá tento šk. rok funguje pod mestom Poprad, rodičia by privítali, keby fungovala pod obcou.

6. Dňa 25. januára 2012 sa uskutočnilo ďalšie zasadnutie RŠ, na ktorom boli členovia oboznámení s návrhom rozpočtu na kalendárny rok 2012 a s výsledkami hospodárenia školy za rok 2011.

Prítomní riaditeľ školy podal informáciu o zápise do prvého ročníka, ktorý bude v mesiaci február.

Predsedníčka RŠ zhodnotila spoluprácu školy s obcou, ktorá sa realizuje hlavne cez kultúrne podujatia. Spolupráca školy a rodičov prebieha v rámci plenárnych a triednych stretnutí KRPŠ a individuálnymi pohovormi podľa potreby. Na záver predsedníčka RŠ poďakovala členom za spoluprácu a informovala ich, že funkčné obdobie tejto RŠ sa končí 12.3.2012.

1. Dňa 12. marca 2012 sa uskutočnilo ustanovujúce zasadnutie RŠ, ktoré viedol riaditeľ školy. Predsedníčka končiacej rady školy stručne zhodnotila predchádzajúcu prácu, poďakovala sa všetkým členom končiacej rady a tým ukončila ich činnosť. Riaditeľ školy taktiež ocenil korektný prístup členov RŠ, ako aj dobrú spoluprácu a poďakoval odchádzajúcej predsedníčke RŠ Mgr. Slávke Holovovej.

V ďalšom bode riaditeľ školy informoval, že bol poverený zriaďovateľom zabezpečiť voľby do RŠ z radov pedagogických, nepedagogických zamestnancov a z radov rodičov. Podal informáciu o priebehu a výsledkoch jednotlivých volieb. Z radov pedagogických zamestnancov boli zvolení dvaja členovia, z radov nepedagogických zamestnancov jeden člen, z radov rodičov štyria členovia. Obec delegoval štyroch zástupcov za členov RŠ, tým sa naplnil počet členov  na 11. Riaditeľ školy vyzval nových členov RŠ, aby si zvolili svojho predsedu. Po verejnom hlasovaní sa predsedníčkou RŠ stala Mgr. Jana Dragošeková.

**Prehľad o peňažných príjmoch a výdavkoch (ročná účtovná závierka)**

1. V zmysle Štatútu RŠ, RŠ nevytvára vlastný rozpočet a všetky náklady spojené s činnosťou RŠ sú uhrádzané z prostriedkov školy.
2. V kalendárnom roku 2011/2012 vedenie školy materiálne zabezpečilo bezproblémový chod RŠ (kancelárske potreby, poštové náklady, ... ).

## Zmeny v RŠ, ku ktorým došlo v priebehu roka

1. Za členov RŠ boli zvolení a delegovaní:

Mgr. Holovová Slávka – volený za pedagogických zamestnancov

Mgr. Dragošeková Jana - volený za pedagogických zamestnancov

Balabas Ján - volený za nepedagogických zamestnancov

Budzová Daniela - volený za rodičov

Ing. Adamjaková Eva - volený za rodičov

Olejár Ladislav - volený za rodičov

Scholtz Norbert – volený za rodičov

Ing. Rontová Monika – delegovaný za obec

Ing. Dravecký Jaroslav – delegovaný za obec

Trop Ľubomír – delegovaný za obec

Mgr. Marlenga Michal - delegovaný za obec

1. Za členov RŠ boli zvolení a delegovaní:

Mgr. Holovová Slávka – volený za pedagogických zamestnancov

Mgr. Dragošeková Jana - volený za pedagogických zamestnancov

Balabas Ján - volený za nepedagogických zamestnancov

Budzová Daniela - volený za rodičov

Ing. Adamjaková Eva - volený za rodičov

Olejár Ladislav - volený za rodičov

Scholtz Norbert – volený za rodičov

Ing. Rontová Monika – delegovaný za obec

Ing. Dravecký Jaroslav – delegovaný za obec

Trop Ľubomír – delegovaný za obec

Mgr. Grivalský Ján - delegovaný za obec

## Ďalšie údaje

Vedenie školy sa po pozvaní zúčastňovalo zasadaní RŠ, kde informovalo o aktuálnych otázkach chodu školy (výchovno-vzdelávací proces, hospodárenie školy,...) a dostatočne dokladovalo požadované údaje.

V Ľubici dňa 30. apríla 2012                                                 predseda RŠ